CELEX: 32018D1479
Language: hu
Date: 2018-10-03 00:00:00
Title: A Bizottság (EU) 2018/1479 végrehajtási határozata (2018. október 3.) a szulfuril-fluorid 8. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról (EGT-vonatkozású szöveg.)

4.10.2018   
               
               
                  HU
               
               
                  Az Európai Unió Hivatalos Lapja
               
               
                  L 249/16
               
            
         A BIZOTTSÁG (EU) 2018/1479 VÉGREHAJTÁSI HATÁROZATA
         (2018. október 3.)
         a szulfuril-fluorid 8. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 14. cikke (5) bekezdésére,
         A biocid termékekkel foglalkozó állandó bizottsággal való konzultációt követően,
         mivel:
         
                     (1)
                  
                  
                     A szulfuril-fluorid hatóanyag a 8. terméktípusba tartozó biocid termékekben való felhasználása tekintetében felvételre került a 98/8/EK európai parlamenti és tanácsi irányelv (2) I. mellékletébe, ezért az 528/2012/EU rendelet 86. cikke szerint az említett irányelv I. mellékletében meghatározott előírásoknak és feltételeknek való megfelelés esetén az említett rendelet értelmében jóváhagyott hatóanyagnak tekintendő.
                  
               
                     (2)
                  
                  
                     A szulfuril-fluorid 8. terméktípusba tartozó biocid termékekben történő felhasználására vonatkozó jóváhagyás érvényességi ideje 2018. december 31-én lejár. 2017. június 28-án az 528/2012/EU rendelet 13. cikke (1) bekezdésének megfelelően kérelmet nyújtottak be az említett hatóanyag jóváhagyásának meghosszabbítása iránt.
                  
               
                     (3)
                  
                  
                     Svédország értékelő illetékes hatósága 2018. február 14-én értesítette a Bizottság szolgálatait az 528/2012/EU rendelet 14. cikke (2) bekezdése szerinti azon határozatáról, hogy teljeskörű értékelés elvégzése szükséges. Az említett rendelet 8. cikkének (1) bekezdése szerint a teljeskörű értékelés elvégzésére egy 365 napos időszak áll rendelkezésre. Az említett rendelet 8. cikke (2) bekezdésének megfelelően az értékelés során az értékelő illetékes hatóság adott esetben előírhatja a kérelmező számára, hogy biztosítson elegendő adatot az értékelés elvégzéséhez. Ebben az esetben a 365 napos időszakot fel kell függeszteni; a felfüggesztés időtartama összességében nem haladhatja meg a 180 napot, kivéve, ha azt a kért adat jellege vagy rendkívüli körülmények fennállása indokolja.
                  
               
                     (4)
                  
                  
                     Az 528/2012/EU rendelet 14. cikke (3) bekezdésének megfelelően az Európai Vegyianyag-ügynökség (a továbbiakban: Ügynökség) az értékelő illetékes hatóság ajánlásának kézhezvételétől számított 270 napon belül véleményt dolgoz ki a hatóanyag jóváhagyásának megújításáról, és azt benyújtja a Bizottságnak.
                  
               
                     (5)
                  
                  
                     Következésképpen a szulfuril-fluorid 8. terméktípusba tartozó biocid termékekben történő felhasználására vonatkozó jóváhagyás a kérelmező által nem befolyásolható okokból valószínűleg az annak megújításáról szóló határozat meghozatala előtt le fog járni. Ezért helyénvaló a szulfuril-fluorid 8. terméktípusba tartozó biocid termékekben történő felhasználására vonatkozó jóváhagyás érvényességi idejét kellően hosszú időszakkal meghosszabbítani, amely lehetővé teszi a kérelem értékelését. Figyelembe véve az értékelő illetékes hatóság által készítendő értékelés elvégzésére, valamint az Ügynökség véleményének elkészítésére és benyújtására engedélyezett időszakokat, a szulfuril-fluorid jóváhagyásának érvényességi idejét helyénvaló 2021. június 30-ig meghosszabbítani.
                  
               
                     (6)
                  
                  
                     A jóváhagyás érvényességi idejétől eltekintve a szulfuril-fluorid továbbra is a 98/8/EK irányelv I. mellékletében meghatározott előírások és feltételek szerint minősül a 8. terméktípusba tartozó biocid termékekben történő felhasználásra jóváhagyottnak,
                  
               ELFOGADTA EZT A HATÁROZATOT:
         
            1. cikk
            A szulfuril-fluorid 8. terméktípusba tartozó biocid termékekben történő felhasználására vonatkozó jóváhagyás érvényességi ideje 2021. június 30-án jár le.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2018. október 3-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 167., 2012.6.27., 1. o.
         
         
            (2)  Az Európai Parlament és a Tanács 98/8/EK irányelve (1998. február 16.) a biocid termékek forgalomba hozataláról (HL L 123., 1998.4.24., 1. o.).